Diari Oficial de la Generalitat Valenciana


Sumari del DOGV 3924, del 24-01-2001 (2001/286)

RESOLUCIÓ de 9 de gener de 2001, de la Universitat de València, per la qual es fa l'oferta pública d'una plaça de tècnic superior d'investigació d'aquest organisme amb contracte laboral eventual. (Projecte: «Creació d'un banc de llavors de flora valenciana amenaçada. CI00-97»).
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3924

Data del DOGV
:   24-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/286


Data del document
:   09-01-2001

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * universitat
    * personal d'investigació

RESOLUCIÓ de 9 de gener de 2001, de la Universitat de València, per la qual es fa l'oferta pública d'una plaça de tècnic superior d'investigació d'aquest organisme amb contracte laboral eventual. (Projecte: «Creació d'un banc de llavors de flora valenciana amenaçada. CI00-97»). [2001/Q286]
  
Per la Resolució de data 26 de desembre de 2000, del Rectorat de la Universitat de València, es va estimar el recurs interposat per Alejandro Valladares Conde, en nom i representació del Col·legi d'Enginyers Forestals, presentat contra la Resolució de 23 d'octubre de 2000, d'aquesta universitat, per la qual es publicava l'oferta pública d'una plaça de tècnic superior d'investigació d'aquest organisme amb contracte laboral eventual (projecte: «Creació d'un banc de llavors de flora valenciana amenaçada. CI00-97»). Amb l'estimació del recurs queden sent-se efecte tots els actes administratius realitzats.
  
Per tot això, aquest rectorat, fent ús de les atribucions que li confereix la legislació vigent, ha resolt convocar de nou l'oferta pública d'aquesta plaça de tècnic superior d'investigació d'acord amb les següents bases:
  
Primera. Denominació del lloc de treball
  
Tècnic superior d'investigació.
  
Segona. Classificació del lloc de treball
  
Grup: A
  
Complement de destinació: 20
  
Complement específic: E024
  
Tercera. Objecte i període
  
Col·laborar en l'acompliment de les tasques científiques i tècniques del projecte.
  
La durada del contracte serà determinada per la durada del projecte i la disponibilitat del pressupost.
  
Quarta
  
Jornada de treball: 12 hores setmanals.
  
Cinquena. Perfil de la plaça
  
Tècnic superior especialista en Biologia Vegetal.
  
Sisena. Requisits dels aspirants
  
a) Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), d'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
b) Tenir complits 18 anys el dia en què finalitze el termini de presentació de sol·licituds.
  
c) Llicenciatura en Ciències Biològiques o Farmàcia (especialitats relacionades amb la biologia vegetal), Enginyer Agrònom, Enginyer Forestal o equivalent.
  
d) Disponibilitat per viatjar pel territori valencià.
  
e) No estar inhabilitat per a l'exercici de funcions públiques
  
f) No haver estat separat mitjançant expedient disciplinari de qualsevol administració o treball públic.
  
Setena. Mèrits preferents
  
a) Coneixements i experiència en flora valenciana rara, amenaçada i/o endèmica.
  
b) Experiència en tècniques de recol·lecció i conservació de mostres d'herbari, i de tècniques específiques de grups sistemàtics singulars.
  
c) Haver tingut beques d'investigació en projectes relacionats amb la protecció i l'estudi de la flora valenciana.
  
Vuitena. Sistema selectiu de la plaça
  
Valoració del currículum dels aspirants (d'acord amb el barem que figura en l'annex II).
  
Entrevista amb el tribunal.
  
El nombre d'aspirants que passen a la fase d'entrevista es determinarà per criteri del tribunal que haja de jutjar les sol·licituds presentades, d'acord amb l'objecte del contracte.
  
El tribunal podrà declarar desert el procediment de selecció en cas que valorats els mèrits i, si escau, realitzada l'entrevista, el perfil dels candidats millor puntuats no s'ajuste, totalment, a les necessitats del projecte.
  
Novena. Comissió avaluadora
  
La comissió avaluadora és la que figura en l'annex III d'aquesta convocatòria.
  
Els membres d'aquesta comissió hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president o presidenta podrà sol·licitar als membres de la comissió una declaració expressa de no trobar-se en les circumstàncies fixades en els articles esmentats.
  
La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establits.
  
El procediment d'actuació de la comissió s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Deu. Presentació d'instàncies
  
Les instàncies, juntament amb el currículum, cal presentar-les al Registre de la Gerència de la Universitat de València (carrer de l'Antiga Senda de Senent, 11, baixos), en el termini de 10 dies naturals a partir de l'endemà de la publicació d'aquesta resolució en el Diari Oficial de la Generalitat Valenciana.
  
No serà necessària la compulsa dels documents que es presenten fotocopiats. Només serà suficient la declaració jurada de la persona interessada sobre l'autenticitat dels documents, així com també les seues dades que figuren en la instància, sense perjudici que en qualsevol moment la comissió o la universitat puga requerir els aspirants perquè acrediten la veracitat de les circumstàncies i els documents aportats que hagen sigut objecte de valoració.
  
S'ha de presentar també una còpia del document nacional d'identitat.
  
Onze. Sol·licituds
  
S'haurà d'utilitzar el model que figura a l'annex I d'aquesta convocatòria, que es podrà recollir al Servei d'Investigació de la Universitat de València (c/ de l'Antiga Senda de Senent, 11, 3a planta).
  
Dotze. Norma final
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir de l'endemà de la notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptats des de l'endemà de la notificació.
  
 Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 9 de gener de 2001.- Per delegació (DOGV de 20 d'agost de 1999), el vicerector d'Organització Administrativa: Lluís Guia i Marín.
  
ANNEX I
  
Instància
  
Dades personals
  
Primer cognom Segon cognom
  
Nom Data de naixement
  
DNI Telèfon Adreça
  
Localitat/comarca o província
  
Dades del lloc de treball sol·licitat:
  
Denominació del lloc de treball: tècnic superior d'investigació.
  
Projecte: «Creació d'un banc de llavors de flora valenciana amenaçada CI00-97»
  
Classificació: A20 - E024
  
DEMANE l'admissió en el concurs públic per cobrir una plaça de tècnic superior d'investigació, convocat per la Resolució de data 9 de gener de 2001.
  
La persona interessada,
  
València, ... d ... de 2001
  
La persona signant declara que són certes les dades que figuren en aquest currículum, i assumeix en cas contrari les responsabilitats que poguessen derivar-se de les inexactituds que hi consten.
  
ANNEX II
  
Barem
  
1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.
  
2. Titulacions acadèmiques i cursos de formació:
  
Titulació superior a la requerida en la convocatòria: fins a 0,5 punts.
  
Cursos de formació i perfeccionament: fins a 1 punt.
  
Cursos de valencià: fins a 0,5 punts.
  
3. Mèrits preferents, experiència prèvia i coneixements concrets: fins a 4 punts.
  
4. Entrevista: fins a 2 punts.
  
ANNEX III
  
Comissió avaluadora titular
  
- President: Manuel Costa Talens, director del Jardí Botànic.
  
- Vocals: Jaime Güemes Heras, conservador del Jardí Botànic.
  
- Dos representants del comité d'empresa.
  
- Secretària: Lucía Echevarria Gil, cap del Servei d'Investigació.
  
Comissió avaluadora suplent
  
- Presidenta: Pilar Soriano Guarinos, professora del Departament de Biologia Vegetal.
  
- Vocals: Ana Ibars Almonacil, professora del Departament de Biologia Vegetal.
  
- Dos representants del comité d'empresa.
  
- Secretari: Fernando Sánchez Carmen, responsable de la Secció de Gestió de la Investigació.